Die gemak waarmee die NG Kerk sy ommeswaai oor apartheid in die negentigerjare kon regverdig, gaan my verstand te bowe. Om die ommeswaai te gooi oor die boeg van Die Heilige Gees het die Kerk oortuig dat apartheid verkeerd is, is om jou hande in onskuld te was oor die dwase besluite wat in die verlede geneem is. Daar was genoeg lidmate (en teolo� van ander kerke) wat die NG Kerk daarop gewys het dat die apartheidsbeleid indruis teen die kern van die Christelike geloof en praktyk. Kerkleiers het hierdie stemme ge�gnoreer en heelwat lidmate mislei met die standpunt dat die leiers van die NG Kerk Die Bybel korrek uitgel� het en dat hulle (in teenstelling met ander) die gesag van Die Bybel eerbiedig.